मनोहर पोथी. वो किताब न होती तो ‘ऋ’ से ‘ऋषि’ पता नहीं चलता. ऋषि जी तो दिखते नहीं है अब. कुछ लोग योग वोग सिखाते हैं, जो वैसे दिखते हैं. ‘ध’ से धनुष सीखा, पर धनुष नहीं दिखता था. ‘थ’ से थन दिखता था, क्योंकि हमारे घर में गाय होती थी. ‘ड’ से डमरू भी दिखता था. अभी बीते दिनों पश्चिम बंगाल गया तो ‘ठ’ से ठठेरा देखा. वो बर्तन बना रहे थे तो मैंने पूछा कि आप खुद को क्या कहते हैं. वो ठठेरा तो नहीं कहते थे. पर ये सब हमें मनोहर पोथी से ही आया.